b'\n_START_ARTICLE_\nTirpiklis\n_START_PARAGRAPH_\nTirpiklis\xc2\xa0\xe2\x80\x93 med\xc5\xbeiaga, kurioje gali i\xc5\xa1tirpti kita med\xc5\xbeiaga. Agregatin\xc4\x97 b\xc5\xabsena nesvarbi, bet kokios b\xc5\xabsenos med\xc5\xbeiaga gali tirpti bet kokioje b\xc5\xabsenoje. Labiausiai paplit\xc4\x99 ir geriausiai \xc4\xafsivaizduojami tirpikliai yra skysti. Geriausiai \xc5\xbeinomas tirpiklis yra vanduo.\n_START_SECTION_\nOrganiniai tirpikliai\n_START_PARAGRAPH_\nTai organiniai junginiai tirpikliai. Pavyzd\xc5\xbeiui: THF, dietileteris, acetonas, toluenas ir kiti.\n_START_SECTION_\nPoliniai ir nepoliniai tirpikliai\n_START_PARAGRAPH_\nPoliniai tirpikliai, tokie kaip vanduo, turi dipolio moment\xc4\x85, o nepoliniai tirpikliai, tokie kaip heksanas, jo neturi\xc2\xa0\xe2\x80\x93 tiksliau, turi labai ma\xc5\xbe\xc4\x85. Tai svarbu, kadangi da\xc5\xbenai galioja taisykl\xc4\x97 \xe2\x80\x9epana\xc5\xa1us tirpsta pana\xc5\xa1iame\xe2\x80\x9c, t. y., polin\xc4\x97s med\xc5\xbeiagos geriau tirpsta poliniuose tirpikliuose, o nepolin\xc4\x97s med\xc5\xbeiagos\xc2\xa0\xe2\x80\x93 nepoliniuose tirpikliuose.\n_START_SECTION_\nNaudojimas\n_START_PARAGRAPH_\nTirpikliai pla\xc4\x8diai naudojami tiek kasdienin\xc4\x97je veikloje, tiek laboratorijose ar pramon\xc4\x97je. Pagrindiniai naudojimo tikslai tokie.\n_START_SECTION_\nVienos med\xc5\xbeiagos i\xc5\xa1skyrimui i\xc5\xa1 kit\xc5\xb3\n_START_PARAGRAPH_\nVisiems \xc5\xbeinomas buitinis pavyzdys yra kavos ar arbatos darymas. U\xc5\xbeplikydami mi\xc5\xa1in\xc4\xaf med\xc5\xbeiag\xc5\xb3 kar\xc5\xa1tu vandeniu mes i\xc5\xa1skiriame kvapni\xc4\x85sias med\xc5\xbeiagas, alkaloidus, o m\xc5\xabs\xc5\xb3 nedominanti \xc5\xbealioji mas\xc4\x97 lieka ant dugno. B\xc5\xabtina teisingai parinkti tirpikl\xc4\xaf, kad jis tirpint\xc5\xb3 tik norimas med\xc5\xbeiagas.\n_START_SECTION_\nValymas\n_START_PARAGRAPH_\nValymo procesas paremtas tuo, kad ne\xc5\xa1varumai i\xc5\xa1tirpinami nuo pavir\xc5\xa1iaus kuris turi b\xc5\xabti \xc5\xa1varus. Nuolat kuriami malonaus kvapo, nenuodingi tirpikliai tirpinantys riebalus ir v\xc4\x97liau gaminami, parduodami mil\xc5\xbeini\xc5\xa1kais kiekiais ir naudojami buityje kaip valikliai.\n_START_SECTION_\nDa\xc5\xbe\xc5\xb3, klij\xc5\xb3 skiedimas\n_START_PARAGRAPH_\nPanaudojus tirpiklius da\xc5\xbeai atskied\xc5\xbeiami iki norimo tir\xc5\xa1tumo.\n_START_SECTION_\nDa\xc5\xbe\xc5\xb3 nuvalymas\n_START_PARAGRAPH_\nNepageidaujamas da\xc5\xbe\xc5\xb3 sluoksnis nuvalomas su tirpikliu. Papras\xc4\x8diausias pavyzdys nag\xc5\xb3 lakas nuvalomas acetonu.'